29/04/2014 | Administración LocalMunicipal
Miño
Aprobación da modificación da ordenanza núm.14 do prezo público de axuda no fogar para a súa adaptación ao decreto 149/2013, do 5 de setembro.

En cumprimento do disposto no artigo 59 da Lei 30/1992, de réxime xurídico das administracións públicas e procedemento administrativo común, anúnciase que quedaron aprobadas, segundo acordo adoptado o día 7 de marzo de 2014 en sesión de Xunta de Goberno Local, as seguintes modificacións nos prezos públicos: Modifícanse os seguintes apartados: Aos efectos previstos para a aplicación das tarifas do artigo 5 seguinte, establécese o prezo da hora por prestación do servizo en: - 11,95€ + IVE hora ordinaria - 12,40€ + IVE hora extraordinaria - 12,40€ + IVE hora extraordinaria festivos de especial significación a) Libre concorrencia: Considérase a estes efectos que a hora ordinaria é a realizada entre as 9:00 e as 14:00 de Luns a Venres. b) Dependencia: Considérase a estes efectos que a hora ordinaria é a realizada entre as 8:00 e as 22:00 de Luns a Sábado. A hora extraordinaria é a realizada os domingos e demais días que oficialmente sexan festivos. A hora extraordinaria dos festivos de especial significación é a realizada os festivos nacionais e autonómicos Ao abeiro do establecido no artigo 47.1 do Texto refundido da Lei reguladora das facendas locais, delégase na Xunta de Goberno Local a competencia para a modificación dos ditos importes en función das variacións no custe do servizo.5.1.1.- No caso de que a capacidade económica da persoa usuaria do servizo de axuda no fogar para persoas dependentes valoradas con dereito de atención recoñecido, sexa igual ou inferior ao indicador público de rendas a efectos múltiples (IPREM), quedará exenta da obriga de participar no custo do servizo.5.1.2.- Nos demais supostos, aplicarase a seguinte táboa, na cal se expresa o copagamento en termos de porcentaxe sobre a capacidade económica da persoa usuaria e en función da intensidade do servizo asignado: 5.1.3.- Nos casos en que, por renuncia parcial expresa da persoa beneficiaria ao seu dereito de atención co número de horas expresadas no PIA, ou cando por tratarse dun suposto de compatibilización do SAF con outro servizo ou prestación do catálogo as horas reais prestadas de servizo de axuda no fogar sexan inferiores á cantidade expresada en cada columna da táboa anterior para o grao e nivel correspondente, a cantidade a pagar será minorada proporcionalmente á diminución das horas efectivas de servizo.5.1.4.- En ningún caso, o importe da participación económica que deberá ingresar a persoa beneficiaria en concepto de copagamento, poderá exceder o 65% do custo do servizo determinado en termos de prezo/hora.5.1.5.-No caso das atencións e servizos complementarios do nivel básico do servizo de axuda no fogar, prestados ás persoas dependentes valoradas con dereito de atención recoñecido, para os efectos de facer efectiva a obriga de participar no custo do servizo por parte das persoas usuarias, aplicarase a seguinte táboa, na cal se expresa a súa participación en termos de porcentaxe sobre a capacidade económica da persoa usuaria e en función da intensidade e do tipo de atención ou servizo asignado: 5.2.1 Para o servizo de axuda no fogar, en réxime de libre concorrencia, para as persoas que non teñan o recoñecemento da situación de dependencia, ou non as asista o dereito de acceso efectivo ao catálogo de servizos de atención á dependencia, segundo o calendario de implantación que se establece na Lei 39/2006, aplicarase a seguinte táboa que regula unha progresiva participación económica no custo do servizo en base ó cálculo da capacidade económica per cápita, de acordo co establecido no Regulamento do SAF de Miño.5.2.2. Sen prexuízo do anterior, poderán establecerse excepcións aos criterios xerais do referido copagamento nos casos en que a situación causante da aplicación do servizo de axuda no fogar sexa unha problemática de desestruturación familiar, exclusión social ou pobreza infantil, circunstancia que deberá estar debidamente xustificada no correspondente informe social.5.2.3. En calquera caso, establecerase un límite máximo de participación económica das persoas usuarias do 40% da súa capacidade económica. Miño, 21 de abril de 2014 A concelleira delegada da área de urbanismo, facenda e persoal Eva Mª Vilariño González